కొత్త శిఖరాలకు స్టాక్ మార్కెట్ సూచీలుముంబై : స్టాక్ మార్కెట్లో కొనసాగుతున్న బుల్రన్కు మంగళవారం నాడు ఫార్మా షేర్లు ఆజ్యం పోశాయి. సెన్సెక్స్ 50 పాయింట్ల లాభంతో 31159 పాయింట్ల వద్ద ముగిసింది. నిఫ్టీ 20 పాయింట్ల లాభంతో 9624 వద్ద ముగిసింది. రుతుపవనాలు రెండు రోజుల ముందుగానే  కేరళ తీరాన్ని తాకాయన్న వార్తలు మార్కెట్లకు ఉత్తేజాన్ని ఇచ్చాయి. కొద్ది రోజులుగా అధోగమనంలో ఉన్న ఫార్మా షేర్లలో ఒక్కసారిగా పుంజుకున్న కొనుగోళ్లు సూచీల పెరుగుదలకు దోహదం చేశాయి. సెన్సెక్స్ 31111 వద్ద ప్రారంభమై ఆటుపోట్ల మధ్య 31220 పాయింట్ల ఆల్టైమ్ గరిష్ఠ స్థాయిని తాకింది. ఆఖరులో లాభాల స్వీకరణ కారణంగా మళ్లీ వెనకంజ వేసింది. గత నాలుగు సెషన్స్లో సెన్సెక్స్ 857 పాయింట్లు లాభపడింది. నిఫ్టీ, సెన్సెక్స్ రెండూ కొత్త గరిష్ఠ స్థాయిల్లోనే ముగిసాయి. దేశీయ ఇన్వెస్టర్లే మార్కెట్లో దూకుడుగా ఉన్నారు. విదేశీ ఇన్వెస్టర్లు లాభాల స్వీకరణకు దిగుతున్నప్పటికీ దేశీయ సంస్థల నుంచి వచ్చిపడుతున్న నిధులతో మార్కెట్లు దూసుకుపోతున్నాయి. సోమవారం ఎఫ్ఐఐలు దాదాపు 709 కోట్ల రూపాయల విలువజేసే షేర్లను విక్రయించారు. వాస్తవానికి మంగళవారం మార్కెట్ మూడ్ను పి-నోట్లపై సెబి తాజా ఆంక్షలు తీవ్రంగానే ప్రభావితం చేశాయి. అయితే మార్కెట్ పెరుగుదలను ఇది నిరోధించలేకపోయిందని ఎనలిస్టులు తెలిపారు. ఫార్మా షేర్లకు ప్రాతినిధ్యం వహిస్తున్న హెల్త్కేర్ సూచీ 2.28 శాతం పెరిగింది. రియల్టీ, బ్యాంకింగ్, ఆయిల్ ఆండ్ గ్యాస్ షేర్లు కూడా లాభాల్లో ఉన్నాయి. ఫలితాలు ఆదరగొట్టడంతో అరబిందో ఫార్మా షేరు ధర 13 శాతం పెరిగి 580 రూపాయల వద్ద ముగిసింది.జూబిలెంట్ ఫుడ్వర్క్స్ షేర్లు 3 శాతం నష్టపోయాయి.భెల్ షేర్ల ధర 9 శాతం పతనమైంది. మార్కెట్ క్యాప్ 3,200 కోట్ల రూపాయల మేర హరించుకుపోయింది.
kotta sikharaalaku stack market suucheelumumbai : stack marketlo konasaagutunna bulranku mangalavaaram naadu farma sherlu aajyam poshai. sensex 50 paayintla laabhamtho 31159 paayintla vadda mugisindi. nifty 20 paayintla laabhamtho 9624 vadda mugisindi. ruthupavanaalu rendu rojula mundugaane  kerala teeraanni taakaayanna vaartalu maarketlaku uttejaanni ichayi. koddi rojulugaa adhogamanamlo unna farma sherlalo okkasariga punjukunna konugollu suucheela perugudalaku dohadam chesaayi. sensex 31111 vadda praarambhamai autupotla madhya 31220 paayintla altime garishta sthaayini taakindi. aakharulo labhala sweekarana kaaranamgaa malli venakanja vesindi. gatha naalugu seshanslo sensex 857 paayintlu laabhapadindi. nifty, sensex rendoo kotta garishta sthaayillone mugisai. desheeya investerle marketlo dookudugaa unnaaru. videshee investerlu labhala sweekaranaku digutunnappatiki desheeya samsthala nunchi vachipadutunna nidhulatho marketlu doosukupotunnaayi. somavaram efilu daadaapu 709 kotla roopaayala viluvajese sherlanu vikrayinchaaru. vaastavaaniki mangalavaaram market moodnu pi-notlapai sebi taja aankshalu teevramgaane prabhaavitam chesaayi. ayithe market perugudalanu idhi nirodhinchalekapoyindani enalistulu telipaaru. farma sherlaku praatinidhyam vahistunna helthker suuchii 2.28 saatam perigindi. realty, banking, aayil and gyas sherlu kuudaa laabhaallo unnaayi. phalitaalu aadaragottadamto arabindo farma sheru dhara 13 saatam perigi 580 roopaayala vadda mugisindi.jubilent fudwarks sherlu 3 saatam nashtapoyayi.bhel sherla dhara 9 saatam patanamaindi. market cap 3,200 kotla roopaayala mera harinchukupoyindi.